Diari Oficial de la Generalitat Valenciana


Sumari del DOGV 1460, del 10-01-1991 (1991/900089)

Resolució de 12 de desembre de 1990, del Director del SVS, per la qual es convoca l'oferta d'integració directa a equips d'atenció primària dependents del SVS.
---------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1990/12/12/(1)/dof/vci/html**

### Dades del document

Número de DOGV
:   1460

Data del DOGV
:   10-01-1991

Secció del DOGV
:   I. DISPOSICIONS GENERALS

Número del document
:   1991/900089


Data del document
:   12-12-1990

Organisme emissor


Tipus de document
:   Resolució

Descriptors 

:   * Servei València de Salut
    * funció pública
    * metge
    * promoció professional
    * professió paramèdica
    * oferta d'ocupació
    * institució pública

Resolució de 12 de desembre de 1990, del Director del SVS, per la qual es convoca l'oferta d'integració directa a equips d'atenció primària dependents del SVS.  
Aprovada per Decret 177/1990 de 29 d'octubre del Consell de la Generalitat Valenciana l'Oferta d'Ocupació de Personal del SVS per a 1990, i en compliment del que disposen els articles 3 i 4 de l'Ordre de 27 de desembre de 1989 de la Conselleria de Sanitat i Consum per la qual es regulen les bases que han de regir la provisió de vacants de personal sanitari d'equips d'atenció primària del SVS, he resolt:  
Primer  
Convocar oferta d'integració directa al personal de quota amb plaça en propietat en institucions sanitàries situades a la zona de salut en l'àmbit de la qual excercesquen els equips de primera atenció objecte de la convocatòria de places, personal amb plaça en propietat en servei d'urgència que estenga el seu àmbit d'actuació a aquestes zones de salut i personal amb plaça en propietat en institució sanitària que es transforme en centre de salut.  
Segon  
Aquesta convocatòria d'oferta d'integració directa es resoldrà, d'acord amb el previst en l'article 4 de l'Ordre de 27 de desembre de 1989, descentralitzadament pels respectius delegats o gerents d'Area de Salut del SVS.  
Tercer  
Les places objecte d'aquesta convocatòria són 164, amb la distribució per categories professionals i localitats que s'especifiquen en els annexos I, II i III.  
Quart  
Les característiques generals de les places objecte de l'oferta, requisits dels aspirants, sol·licituds, documentació que han d'aportar amb la instància, admissió i exclusió d'aspirants, tribunals, desenvolupament de la convocatòria, barem de mèrits, presentació i presa de possessió, coneixement del valencià, publicitat i recursos, són els previstos en l'Ordre de 27 de desembre de 1989 de la Conselleria de Sanitat i Consum, publicada en el DOGV núm. 1250 de 22.02.90 i correcció d'errades en el núm. 1295 de 03.05.90.  
Cinquè  
Requisits dels aspirants: seran requisits específics per a optar a l'oferta d'integració als equips de primera atenció dependents del SVS:  
- Ser en situació de servei actiu o en qualsevol altra situació, tinga o no reserva de plaça, i tenir nomenament en propietat, excepte en equips de primera atenció com a metge general de quota o metge del servei d'urgència, per a optar a places de medicina general en equips de primera atenció; metge pediatre de quota per a optar a places de pediatria en equips de primera atenció; practicant o ajudant tècnic sanitari de quota, de consultori o amb destinació en centre d'especialitats que exerceixen les seues funcions en l'àmbit de la primera atenció, o servei d'urgència per a optar a places d'ajudants tècnics sanitaris o diplomats en infermeria en equips de primera atenció.  
- Figurar adscrit a institució sanitària de la Seguretat Social ubicada en la zona de salut en l'àmbit de la qual excercesquen els equips de primera atenció objecte de la convocatòria o en servei d'urgència que estenga el seu àmbit d'actuació a dita zona.  
- En el cas de personal que no tinga reserva de plaça, no serà requisit haver obtingut el reingrés amb anterioritat, però si complir els requisits legals i reglamentaris per al reingrés en el moment d'acabament del termini de presentació de sol·licituds.  
Els requisits hauran d'acomplir-se en el moment de finalitzar el termini de presentació d'instàncies i mantenir-se fins al moment de la presa de possessió.  
Sisé  
Sol·licituds i termini de presentació: els interessats a participar en la convocatòria hauran de formular l'oportuna sol·licitud d'acord amb el model oficial que s'adjunta com a annex IV. Les sol·licituds, adreçades al Director del SVS i degudament formalitzades es podran presentar a:  
Alacant. Delegació SVS. Girona, 26. 03012- Alacant.  
Castelló. Delegació SVS. Hort dels Corders, 12. 12733 Castelló.  
València. Delegació SVS. Gran via de Ferran el Catòlic, 74 46404- València.  
Alcoi. Gerència Area. Onofre Jordà, 21. 03264- Alcoi  
I mitjançant qualsevol de las formes previstes en la Llei de procediment administratiu.  
El termini de presentació d'instàncies serà de trenta dies hàbils comptadors a partir de l'endemà de la publicació de la convocatòria en el DOGV.  
Setè  
Documentació a aportar amb la instància:  
- fotocòpia del DNI.  
- original o fotocòpia acarada del nomenament en propietat en la categoria professional que hi corresponga.  
- certificat de serveis prestats en la Seguretat Social amb nomenament en propietat.  
- certificat del delegat o gerent d'Area de Salut del SVS en la qual s'acredite el compliment dels requisits específics assenyalats en el punt cinquè d'aquesta resolució.  
- si escau, original o fotocòpia acarada de la declaració de situació administrativa distinta a la de servei actiu, tinga o no reserva de plaça.  
Vuité  
Els facultatius que obtinguen plaça en aquesta convocatòria quedaran acollits al règim de dedicació exclusiva en els termes previstos per la Llei 53/1984 de 26 de desembre, R. Decret 598/1985 de 30 d'abril de Presidència del Govern i Decret 60/1985 de 15 de maig del Consell de la Generalitat Valenciana, per tenir assignades les places convocades complement específic B, d'acord amb el que es preveu en el Decret 169/1990 de 15 d'octubre del Consell.  
Excepcionalment, podran renunciar al règim de dedicació exclusiva, cosa per a la qual hauran de presentar escrit adreçat al Director del SVS, dins del termini dels quinze dies següents a la presa de possessió.  
Novè  
De conformitat amb la disposició addicional segona del Decret 177/1990 de 29 d'octubre del Consell de la Generalitat Valenciana, els llocs de treball convocats tindran la consideració de places de Zona Bàsica de Salut.  
València, 12 de desembre de 1990. - El Director del SVS. L. Felipe Martínez Martínez.  
ANNEX I  
Places de medicina general  
 Ar. Zo Centre de salut M.G.  
   
 3 4 Burriana 3  
 3 11 Vall d'Uixó 1  
 4 12 Port de Sagunt 3  
 5 11 Paterna 2  
 8 5 Picanya 1  
 9 3 Val. Fte. San Luis 10  
 11 2 Val. Econom. Gay 6  
 11 5 Val. M. Merenciano 2  
 12 1 Val. Malva-rosa 4  
 13 8 Catarroja 3  
 14 4 Algemesí 3  
 15 8 T. de la Valldigna 2  
 17 1 Benissa 1  
 17 2 Calpe 1  
 17 9 Pego 1  
 18 6 Vila Joiosa, la 1  
 19 5 Cocentaina 1  
 20 1 Aspe 2  
 21 4 Mutxamel 2  
 21 5 San Juan 2  
 22 1 Crevillente 4  
 23 11 Torrevieja 1  
 Total 56  
ANNEX II  
Places de pediatria  
 Ar. Zo Centre de salut Ped.  
   
 4 12 Port de Sagunt 3  
 5 11 Paterna 1  
 6 5 Utiel 1  
 9 3 Val. Ft. S. Lluís 4  
 9 4 Val. Castellar-01. 1  
 11 2 Val. Economista Gay 2  
 11 5 Val. M. Merenciano 1  
 12 1 Val. Malva-Rosa 2  
 13 8 Catarroja 1  
 14 4 Algemesí 1  
 19 5 Cocentaina 1  
 21 4 Mutxamel 1  
 22 1 Crevillente 1  
 Total 20  
ANNEX III  
Places d'infermeries i aux. d'infermeria  
 Ar. Zo Centre de salut Inf. AxI  
   
 1 4 Morella 0 1  
 3 4 Burriana 7 2  
 3 7 Onda 2 0  
 3 11 Vall d'Uixó 3 0  
 4 12 Pt. Sagunt 2 0  
 5 11 Paterna 2 3  
 9 3 Val. Fte. San Lluís 5 0  
 9 4 Val. Castellar-01. 2 0  
 11 2 Val. Economista Gay 7 0  
 11 5 Val. M. Merenciano 3 0  
 12 1 Val. Malva-rosa 9 2  
 13 8 Catarroja 2 0  
 13 12 Picassent 2 0  
 14 4 Algemesí 4 2  
 15 8 T. de la Valldigna 2 0  
 18 6 Vila Joiosa, la 3 0  
 19 5 Cocentaina 1 0  
 20 1 Aspe 6 0  
 20 10 Villena 3 0  
 21 4 Mutxamel 1 0  
 21 5 San Juan 1 0  
 22 1 Crevillente 6 1  
 23 1 Albatera 1 0  
 23 2 Almoradí 3 0  
 Total 77  
Veure annex


Còpia Permalink ELI